KTC ออกหุ้นกู้ 3 พันลบ. ดอกเบี้ย 1.59% ขายสถาบัน 24 มี.ค.-1 เม.ย.
KTC ออกหุ้นกู้ 2 ชุด วงเงิน 3 พันลบ. ดอกเบี้ย 1.59% ขายสถาบัน 24 มี.ค.-1 เม.ย.นี้ เพื่อนำเงินไปชำระหนี้-ขยายธุรกิจ
KTC ออกหุ้นกู้ 2 ชุด วงเงิน 3 พันลบ. ดอกเบี้ย 1.59% ขายสถาบัน 24 มี.ค.-1 เม.ย.นี้ เพื่อนำเงินไปชำระหนี้-ขยายธุรกิจ
24 มี.ค. 2565

บริษัท บัตรกรุงไทย จำกัด (มหาชน) หรือ KTC เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 จำนวน 2 ชุด มูลค่ารวมไม่เกิน 3,000 ล้านบาท เสนอขายแก่ผู้ลงทุนสถาบัน โดยมีธนาคารยูโอบี และ บล.เกียรตินาคินภัทร เป็นผู้จัดการการจัดจำหน่ายหุ้นกู้
โดยแบ่งเป็น ชุดที่ 1 เสนอขายไม่เกิน 2,000 ล้านบาท อายุ 3 ปี อัตราดอกเบี้ยคงที่ร้อยละ 1.59 ต่อปี ชำระดอกเบี้ยทุกๆ 6 เดือน ตลอดอายุหุ้นกู้ เสนอขายวันที่ 24-25 มี.ค.65 และชุดที่ 2 เสนอขายไม่เกิน 1,000 ล้านบาท อายุ 3 ปี อัตราดอกเบี้ยคงที่ร้อยละ 1.59 ต่อปี ชำระดอกเบี้ยทุกๆ 6 เดือนตลอดอายุหุ้นกู้ เสนอขายวันที่ 31 มี.ค.-1 เม.ย. 65
ทั้งนี้บริษัท ทริสเรทติ้ง จำกัด จัดอันดับความน่าเชื่อถือของหุ้นกู้ “AA-” แนวโน้มเครดิต “คงที่” เมื่อวันที่ 2 เม.ย.65 โดยบริษัทมีวัตถุประสงค์เพื่อใช้ชำระคืนหนี้เดิม และ/หรือใช้ในการดำเนินธุรกิจและขยายธุรกิจของบริษัท ประมาณ 3,000 ล้านบาท ภายในเดือน เม.ย.65
 